ပုပ်မှပေါ်၊ ဟုတ်မှကျော်

ပုပ်မှပေါ်၊ ဟုတ်မှကျော် သည် မြန်မာဆိုရိုးစကား ဖြစ်သည်။

အဓိပ္ပာယ်

“ပုပ်မှပေါ်၊ ဟုတ်မှကျော်” ဆိုသည်မှာ ရေနစ်သေဆုံးသူ၏ အလောင်းသည် ရေထဲတွင် နစ်မြုပ်နေသော်လည်း အချိန်ကြာလာသည်နှင့်အမျှ ပုပ်ပွလာပြီး ရေပေါ်သို့ ပေါ်လာတတ်သကဲ့သို့ မည်သည့်အရာမဆို အမှန်တရားဖြစ်ပါက မည်မျှပင် ဖုံးကွယ်ထားစေကာမူ တစ်ချိန်ချိန်တွင် ပေါ်ပေါက်လာမည်ဟု ဆိုလိုသည်။ အမှန်တရားသည် မည်သည့်အခါမှ ဖုံးကွယ်ထား၍ မရနိုင်ကြောင်းကို သဘာဝဖြစ်စဉ်တစ်ခုနှင့် နှိုင်းယှဉ်၍ ဖော်ပြထားခြင်းဖြစ်သည်။ မကောင်းသောကိစ္စများသာမက ကောင်းသောအရာများလည်း လူအများကြားတွင် ကျော်ကြားလာနိုင်ကြောင်းကို သွယ်ဝိုက်၍ ဆိုလိုသည်။

ကိုးကားချက်များ

   “များစွာအစုတ်၊ လူသမုတ်နှင့်၊ မဟုတ်မကျော်၊ မပုပ်သော်လျှင်၊ မပေါ် စရာ၊ ဆိုရိုးလာရှင့်၊” [၁၂၆၆] မဃ ၃၈၇။
   “မကောင်းသော သတင်းသည် အမြန်ဆုံး ခရီးသွား၏။ ပုပ်မှပေါ်၊ ဟုတ်မှကျော်ဟူသော စကားပုံနှင့်အညီ တစ်နေ့သောအခါ တစ်စုံတစ်ယောက်သော အမှုထမ်း၏ လျှောက်ထားချက်အရ ထိုအကြောင်းကို ဘုရင်မင်းမြတ်သိရှိတော် မူလေ၏။” [၁၂၉၀] ကဝိမှန်၊ ၂၊ ၇။ ၂၄၁။

ကိုးကား

Category:မြန်မာဆိုရိုးစကားများ